
                                                                                                                       Ljubljana, 4. 1. 2012
Spoštovani mentorji, učenci, dijaki in študenti - sprejmite pravi izziv!
JAPTI IN TV SLO po zelo uspešnem lanskem nagradnem natečaju, letos ponovno vabita vse osnovnošolce, srednješolce in študente, da v okviru javnega natečaja »Podjetniki, mi smo face! - oddaja Firma.tv«, s promocijskim spotom, ki ne sme biti daljši od 40 sekund, predstavijo svoje podjetniške ideje za izdelke, storitve ali namišljena podjetja. 
Vsebinsko ni omejitev! Pomembno je le, da ste prepričani vase in boste strokovni žiriji ter gledalcem televizije, na inovativen, atraktiven, morda šaljiv, a kljub temu dostojen način, predstavili svojo podjetniško idejo s področja računalništva, trgovine, industrije, mode, oglaševanja ... ter jih s svojo izvirnostjo prepričali, da gre za pravo stvar. 

Strokovna žirija bo med vsemi prispelimi promocijskimi spoti najprej izbrala najboljše. 
Od začetka marca do junija bo TV Slovenija v posebni oddaji, ki bo na sporedu vsak ponedeljek ob 18.30 na drugem programu, predstavila po tri promocijske oglase, ki bodo razvrščeni v kategoriji – osnovnošolci/srednješolci in študenti. Ocene strokovne žirije in glasovi gledalcev bodo na koncu določili oba zmagovalca, ki prejmeta denarni nagradi JAPTI-ja v višini 900 EUR. Nagrado TV SLO v višini 300 EUR, pa bosta po ocenah režiserjev in strokovnjakov TV SLO prejela tudi najbolj televizična spota. 

Promocijske oglase in prijavnice pošljite najkasneje do torka, 31. januarja 2012 na naslov:
TV SLO,
Kolodvorska 2,
1550 Ljubljana,
s pripisom za uredništvo TV SLO  3 – Firma.tv
Več informacij boste našli na spletni strani: www.rtvslo.si/firmatv! in                             facebooku: http://www.facebook.com/Firmatv in pri redaktorici oddaje Maruši Prelesnik, ki bo za vaša vprašanja dosegljiva po elektronski pošti: marusa.prelesnik@rtvslo.si ali pa na telefonski številki: 031 803 525. 
Veselimo bomo, če novico o našem razpisu objavite po šolskem radiu, šolskih glasilih in na oglasnih deskah, saj le tako lahko mladim omogočimo kreativnost tudi na medijskih področjih!

Čakamo vaše prijave!
Odgovorna urednica                                                                         JAPTI

dr. Ljerka Bizilj                                                                          Igor Plestenjak, direktor

